**Ministru kabineta noteikumu projekta „ Noteikumi par Patērētāju strīdu risināšanas komisijas priekšsēdētāja atlīdzības apmēru un tās izmaksāšanas kārtību” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Noteikumi par Patērētāju strīdu risināšanas komisijas priekšsēdētāja atlīdzības apmēru un tās izmaksāšanas kārtību” (turpmāk - Noteikumu projekts) izstrādāts pamatojoties uz 2015.gada 18.jūnija likuma “Grozījumi Patērētāju tiesību aizsardzības likumā” 9.pantu, kas papildina Patērētāju tiesību aizsardzības likumu (turpmāk – PTAL) ar normām par Patērētāju strīdu risināšanas komisiju (turpmāk arī – komisiju). Saskaņā ar PTAL 26.6 panta otro daļu, kas stājas spēkā 2016.gada 1.janvārī, komisijas priekšsēdētājs saņem atlīdzību par dalību komisijā. Atlīdzības par komisijas priekšsēdētāja dalību komisijas sēdē apmēru un šīs atlīdzības izmaksas kārtību nosaka Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 18.jūnijā Saeima galīgajā lasījumā pieņēma grozījumus PTAL, kā arī Ārpustiesas strīdu risinātāju likumu, ar kuriem paredzētas izmaiņas patērētāju individuālo strīdu izšķiršanā. Patērētāju individuālos strīdus (no patērētāja un pārdevēja vai pakalpojuma sniedzēja līgumsaistībām izrietošas domstarpības, kas radušās saistībā ar preces pirkuma vai pakalpojuma līgumu) turpmāk varēs izskatīt pie ārpustiesas strīdu risinātājiem. Kā vienu no ārpustiesas strīdu risinātājiem paredzēts izveidot Patērētāju strīdu risināšanas komisiju, ko veidos komisijas priekšsēdētājs un komisijas locekļi – vienādā skaitā patērētāju tiesību aizsardzības biedrību un komersantu biedrību pārstāvji un speciālisti jomā, kurā tiek skatīts strīds. Saskaņā ar PTAL ekonomikas ministrs sastāda un aktualizē komisijas priekšsēdētāju sarakstu, savukārt PTAC – komisijas locekļu sarakstu. Konkrēta strīda izskatīšanai PTAC izveido komisijas sastāvu, uzaicinot sarakstā esošu komisijas priekšsēdētāju un vienādā skaitā komisijas locekļus. Saskaņā ar PTAL 26.6 panta otro daļu, kas stājas spēkā 2016.gada 1.janvārī, Komisijas priekšsēdētājs saņem atlīdzību par dalību komisijā. Dalība komisijā ietver iepazīšanos ar lietas materiāliem, sagatavošanos strīda izskatīšanai, kā arī strīda izskatīšanu un lēmuma pieņemšanu.Noteikumu projekts izstrādāts, lai noteiktu atlīdzības apmēru un tās izmaksas kārtību.Komisijas priekšsēdētāja atlīdzības apmērs ir 9,28 *euro* par stundu. Atlīdzības apmērs noteikts pamatojoties uz 2015.gada 27.augusta Ministru kabineta protokola Nr.42 3.§ 6.4.apakšpunktu, saskaņā ar kuru 2016.gadā un turpmākajos gados paredzēti izdevumi ārpustiesas patērētāju strīdus izskatīšanas mehānisma ieviešanai.Lai noteiktu, cik stundu nepieciešams strīda izskatīšanai, par pamatu tiks ņemti Patērētāju tiesību aizsardzības centra direktora noteikti kritēriji, kas būs ietverti Patērētāju tiesību aizsardzības centra iekšējā normatīvajā aktā. Galvenie kritēriji, ko ņems vērā, vērtējot katra konkrēta strīda veida izskatīšanai nepieciešamo ilgumu, būs preces/pakalpojuma veids, kā arī strīda sarežģītība.Patērētāju tiesību aizsardzības centrs ar sarakstā, kuru apstiprinājis ekonomikas ministrs, esošajiem komisijas priekšsēdētājiem slēgs uzņēmuma līgumus, kuros paredzēs detalizētākus sadarbības noteikumus. Starp PTAC un komisijas priekšsēdētāju slēdzamā līguma veids (uzņēmuma līgums) noteikts Noteikumu projektā, lai nodrošinātu noteiktību un skaidrību gan iestādei, gan privātpersonai, skaidri nosakot, kādas tiesiskās attiecības tiks nodibinātas. Izvēlētā līguma forma pamatojama ar to, ka:1. Saskaņā ar Civillikuma 2212.pantu, *ar uzņēmuma līgumu viena puse uzņemas izpildīt otrai par zināmu atlīdzību ar saviem darba rīkiem un ierīcēm kādu pasūtījumu, izgatavot kādu lietu vai izvest galā kādu pasākumu.* Komisijas priekšsēdētāja dalība strīda risināšanā ietver sagatavošanos lietas izskatīšanai, iepazīšanos ar lietas materiāliem, lēmuma pieņemšanu. Vienas lietas izskatīšanai tādējādi var tik paredzētas vairākas stundas, no kurām lielāko laiku aizņem tieši sagatavošanās lietas izskatīšanai un iepazīšanās ar lietu, ko priekšsēdētājs veiks savās telpās un ar saviem līdzekļiem (biroja tehniku utml). Centrs nodrošinās telpas tikai lēmuma pieņemšanas procedūrai, kurā iesaistīsies visa komisija un kas varētu aizņemt 0,5 – 1 h.
2. Civillikuma 2179.pantā noteikts, *ja saistības mērķis ir nevis darba vispār, bet kāds noteikts darba rezultāts, tad līgums par to nav uzskatāms par darba līgumu, bet par uzņēmumu*. Komisijas priekšsēdētāja saistību mērķis ir nevis dalība komisijā kā tāda, bet gan konkrēts rezultāts – lietas izskatīšana un lēmuma pieņemšana konkrētā lietā.
3. Saskaņā ar Civillikuma 2178.pantu *ar darba līgumu viena puse uzņemas strādāt otrai darbu par atlīdzību*. Darba likuma 28.panta otrā daļa nosaka, ka *ar darba līgumu darbinieks uzņemas veikt noteiktu darbu, pakļaujoties noteiktai darba kārtībai un darba devēja rīkojumiem, bet darba devējs — maksāt nolīgto darba samaksu un nodrošināt taisnīgus, drošus un veselībai nekaitīgus darba apstākļus*. Savukārt saskaņā ar PTAL 26.3 panta pirmo daļu *komisija ir neatkarīga koleģiāla lēmējinstitūcija*. Šī paša panta trešā daļa nosaka, ka *komisijas priekšsēdētājs un locekļi ir neatkarīgi un objektīvi strīda izskatīšanā un lēmumu pieņemšanā un nav pakļauti rīkojumiem vai citādai ietekmei*. Līdz ar to nav iespējama darba līguma kā līguma formas izvēle attiecībā uz komisijas priekšsēdētāju, ņemot vērā, ka komisijas priekšsēdētājs nedrīkst tikt pakļauts nekādai ietekmei vai rīkojumiem, tajā skaitā no PTAC puses.

Līgumus paredzēts slēgt uz gadu, lai Patērētāju tiesību aizsardzības centrs kalendāra gada ietvaros var plānot savus finanšu līdzekļus. |
| 3. | Projekta izstrādē iesaistītās institūcijas | Ekonomikas ministrija un Patērētāju tiesību aizsardzības centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Patērētāju strīdu risināšanas komisijas priekšsēdētāji, kuri iekļauti komisijas priekšsēdētāju sarakstā saskaņā ar PTAL 26.4 pantu. |
| 2. | Tiesiskā regulējuma ietekme uz tautsaimniecību un administratīvo slogu | Ar tiesību aktu netiek radīts jauns administratīvais slogs.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2016.gadu | izmaiņas, salīdzinot ar 2016.gadu | izmaiņas, salīdzinot ar 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: | 0  |  0 |  0 |  0 | 0  |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |   |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumā “Par valsts budžetu 2016.gadam” un likumā “Par vidēja termiņa budžeta ietvaru 2016., 2017. un 2018.gadam” Ekonomikas ministrijas budžeta apakšprogrammā 26.01.00 “Iekšējais tirgus un patērētāju tiesību aizsardzība” 2016.gadā un turpmāk ik gadu ir paredzēts finansējums EUR 175 408 apmērā, tai skaitā atlīdzībai 131 665 EUR ārpustiesas patērētāju strīdus izskatīšanas mehānisma ieviešanai Latvijā no 2016.gada 1.janvāra.. Šis finansējums ir piešķirts kopumā strīdu izskatīšanas kārtības uzlabošanai. **Komisijas priekšsēdētāja atlīdzībai tai skaitā paredzēti 36 192 EUR**.Detalizēts izdevumu aprēķins iekļauts Patērētāju ārpustiesas strīdu risinātāju likuma un likuma “Grozījumi Patērētāju tiesību aizsardzības likumā” anotācijās, kas pieņemti Saeimā 2015.gada 18.jūnijā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Ekonomikas ministrijas mājas lapā [*www.em.gov.lv*](http://www.em.gov.lv). |
| 2. | Sabiedrības līdzdalība projekta izstrādē | Visu publiskās apspriešanas laiku tika nodrošināta noteikumu projekta pieejamība Ekonomikas ministrijas mājas lapā. Paziņojumā par līdzdalības iespējām tiesību akta izstrādes procesā sabiedrība tika aicināta rakstiski sniegt viedokli par noteikumu projektu līdz 2015.gada 19.novembrim. |
| 3. | Sabiedrības līdzdalības rezultāti | Iebildumi par projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās PTAC. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildi PTAC nodrošinās esošo cilvēkresursu ietvaros. |
| 3. | Cita informācija | Nav. |

*Anotācijas IV, V sadaļa – projekts šo jomu neskar.*

Ekonomikas ministre D.Reizniece-Ozola

Vīza:

Valsts sekretārs R.Beinarovičs

26.01.2016 9:04

1312

Kauliņa, 67013213
Liga.Kaulina@em.gov.lv